ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Απριλίου 1999

όσον αφορά τους όρους υγειονομικού ελέγχου και κτηνιατρικών πιστοποιητικών που απαιτούνται για την εισαγωγή νωπών κρεάτων με προέλευση ορισμένες αφρικανικές χώρες

[κοινοποιηθείσα υπό τον αριθμό Ε(1999) 873]

(Κείμενο που παρουσιάζει ενδιαφέρον για τον ΕΟΧ)

(1999/283/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, όσον αφορά τα υγειονομικά προβλήματα και τον υγειονομικό έλεγχο κατά την εισαγωγή βοοειδών, χοίρων, αιγών και προβάτων, νωπών κρεάτων ή, προϊόντων με βάση το κρέας προερχομένων από τρίτες χώρες(1), όπως τροποποιήθηκε τελευταία από την οδηγία 97/79/ΕΚ(2), και ιδίως τα άρθρα 14, 15 και 16,

Εκτιμώντας:

(1) ότι οι όροι υγειονομικού ελέγχου και κτηνιατρικών πιστοποιητικών που απαιτούνται για την εισαγωγή νωπών κρεάτων με προέλευση την Μποτσουάνα, τη Μαδαγασκάρη, το Μαρόκο, τη Ναμίμπια, τη Ζουαζηλάνδη, τη Νότια Αφρική και τη Ζιμπάμπουε καταρτίστηκαν με τις αποφάσεις 92/22/ΕΟΚ(3), 90/156/ΕΟΚ(4), 84/295/ΕΟΚ(5), 92/24/ΕΟΚ(6), 92/23/ΕΟΚ(7), 92/21/ΕΟΚ(8), 92/25/ΕΟΚ(9) της Επιτροπής·

(2) ότι, με την προοπτική της εσωτερικής αγοράς, πολλά υγειονομικά μέτρα εφαρμόστηκαν στο πλαίσιο των ενδοκοινοτικών συναλλαγών· ότι η υλοποίηση του στόχου αυτού απαιτεί παράλληλα την προσαρμογή των υγειονομικών συνθηκών που απαιτούνται για την εισαγωγή νωπών κρεάτων με προέλευση τρίτες χώρες, ιδίως ορισμένες αφρικανικές χώρες·

(3) ότι, κατά την προσαρμογή αυτή, πρέπει να ληφθούν υπόψη οι διάφορες επιδημιολογικές καταστάσεις που επικρατούν στις εν λόγω αφρικανικές χώρες, και μάλιστα στις διάφορες περιοχές των εδαφών των· ότι, δεδομένης της ύπαρξης ιδίων υγειονομικών καταστάσεων μεταξύ διαφόρων περιοχών αυτών των διαφορετικών χωρών, απαιτείται να ληφθεί υπόψη το γεγονός αυτό για την κατάρτιση του νέου συστήματος υγειονομικών πιστοποιητικών·

(4) ότι, ως εκ τούτου, οι απαιτούμενοι όροι για την εισαγωγή νωπών κρεάτων με προέλευση αυτές τις διάφορες κατηγορίες χωρών ή, περιοχές χωρών πρέπει να προσδιοριστούν σε διαφορετικά υγειονομικά πιστοποιητικά·

(5) ότι εστίες αφρικανικής πανώλης των χοίρων σημειώθηκαν, περιστασιακά, στις χώρες αυτές και ότι, επομένως, οι εισαγωγές χοιρείου κρέατος με προορισμό την Κοινότητα δεν δύναται να επιτραπεί·

(6) ότι, αναμένοντας μια σε βάθος ανάλυση σχετικά με τη δυνατότητα άδειας των κρεάτων με κόκαλα με προέλευση ορισμένες περιφέρειες που δεν καλύπτονται από το Διεθνές Γραφείο Επιζωοτιών (ΟΙΕ) και, για λόγους διαφάνειας και απλοποίησης της κοινοτικής νομοθεσίας, είναι απαραίτητο να συγκεντρωθούν οι απαιτούμενοι όροι υγειονομικού ελέγχου για την εισαγωγή νωπών κρεάτων με προέλευση τις ενδιαφερόμενες αφρικανικές χώρες και να καταργηθούν οι αποφάσεις οι οποίες ισχύουν έως σήμερα στις χώρες αυτές·

(7) ότι ορίσθηκαν αυστηρότεροι υγειονομικοί όροι για τα σφάγια που προορίζονται για ανθρώπινη κατανάλωση· ότι, επιπλέον, οι υγειονομικοί όροι που ορίσθηκαν εφαρμόζονται με την επιφύλαξη των υγειονομικών όρων που προβλέπονται στην οδηγία 92/118/ΕΟΚ του Συμβουλίου(10), όπως τροποποιήθηκε τελευταία από την οδηγία 97/79/ΕΚ, και την απόφαση 89/18/ΕΟΚ της Επιτροπής, της 22ας Δεκεμβρίου 1988, όσον αφορά τις εισαγωγές νωπών κρεάτων με προέλευση τρίτες χώρες για λόγους άλλους από την ανθρώπινη κατανάλωση(11)·

(8) ότι είναι αναγκαίο, δεδομένων των επιδημιολογικών χαρακτηριστικών του αφθώδους πυρετού στα προβατοειδή και τα αιγοειδή, να απαιτηθούν ειδικές εγγυήσεις για τις εισαγωγές κρεάτων αυτών των ειδών·

(9) ότι, επιπλέον, οι αρμόδιες κτηνιατρικές αρχές των ενδιαφερομένων χωρών οφείλουν να επιβεβαιώσουν ότι το έδαφός τους ή οι περιφέρειές τους είναι απαλλαγμένες από πανώλη βοοειδών και αφθώδη πυρετό, τουλάχιστον, εδώ και δώδεκα μήνες·

(10) ότι οι αμρόδιες αρχές των αντιστοίχων χωρών οφείλουν να αναλάβουν την υποχρέωση να κοινοποιούν στην Επιτροπή και τα κράτη μέλη, εντός 24 ωρών, με φαξ, τέλεξ ή τηλεγράφημα, την επιβεβαίωση της εμφάνισης των προαναφερθεισών ασθενειών ή, κάθε τροποποίησης της πολιτικής εμβολιασμού κατά των ασθενειών αυτών·

(11) ότι πρέπει να ορισθούν και άλλοι υγειονομικοί όροι για τα κρέατα τα οποία δεν προορίζονται για ανθρώπινη κατανάλωση, σύμφωνα με τις διατάξεις της οδηγίας 92/118/ΕΟΚ και της απόφασης 89/18/ΕΟΚ·

(12) ότι οι υγειονομικοί όροι και το κτηνιατρικό πιστοποιητικό πρέπει να προσαρμόζονται συναρτήσει της ζωοϋγειονομικής καταστάσεως της τρίτης χώρας ή της περιοχής της αντίστοιχης αυτής χώρας·

(13) ότι η οδηγία 96/93/ΕΚ του Συμβουλίου(12), ορίζει τους απαραίτητους κανόνες για τα πιστοποιητικά, για τη διασφάλιση της ισχύος των πιστοποιητικών και την αποφυγή κάθε παράνομου πιστοποιητικού· ότι είναι σκόπιμο να γίνει έτσι ώστε οι κανόνες και οι αρχές που εφαρμόζονται από τους υπεύθυνους για τα πιστοποιητικά των τρίτων χωρών να παράσχουν εγγυήσεις τουλάχιστον ισοδύναμες με εκείνες που προσδιορίζονται στην οδηγία αυτή·

(14) ότι η οδηγία 93/119/ΕΚ του Συμβουλίου(13), ορίζει ότι το κτηνιατρικό υγειονομικό πιστοποιητικό που συνοδεύει τα κρέατα προς εισαγωγή στην Ευρωπαϊκή Κοινότητα με προέλευση τρίτες χώρες πρέπει να συνοδεύεται από μια βεβαίωση η οποία πιστοποιεί ότι τα ζώα εσφάγησαν υπό συνθήκες οι οποίες προσφέρουν εγγυήσεις ανθρωπιστικής αντιμετώπισης τουλάχιστον ισοδύναμες με εκείνες που προβλέπονται από την οδηγία αυτή·

(15) ότι η παρούσα απόφαση θεσπίζει ένα νέο καθεστώς έκδοσης πιστοποιητικών και ότι θα πρέπει, επομένως, να προβλεφθεί μια ορισμένη διορία για την εφαρμογή του·

(16) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τους σκοπούς της παρούσας απόφασης, με τους όρους που ακολουθούν νοούνται:

α) "Νωπά κρέατα": τα προϊόντα τα οποία ανταποκρίνονται στον προσδιορισμό που περιέχεται στο άρθρο 2 στοιχείο α) της οδηγίας 64/433/ΕΟΚ του Συμβουλίου(14).

β) "Νωπά κρέατα δίχως κόκαλα": τα κρέατα τα οποία αναφέρονται στο στοιχείο α) του παρόντος άρθρου, συμπεριλαμβανομένων και των διαφραγμάτων αλλά με εξαίρεση τα σφάγια, τα οποία έχουν απαλλαγεί από τα κόκαλα και τα κυριότερα λεμφατικά γάγγλια.

Άρθρο 2

1. Τα κράτη μέλη επιτρέπουν τις εισαγωγές με προέλευση εδάφη που προσδιορίζονται στο παράρτημα Ι των κατηγοριών νωπών κρεάτων, τα οποία αναφέρονται στο παράρτημα ΙΙ, και, ανταποκρίνονται στις εγγυήσεις που προβλέπονται από το υγειονομικό πιστοποιητικό το οποίο καταρτίζεται σύμφωνα με το παράρτημα ΙΙΙ.

2. Τα κράτη μέλη επιτρέπουν την εισαγωγή στο έδαφός τους νωπών κρεάτων με προέλευση τη χώρα καταγωγής, με την επιφύλαξη των συμπληρωματικών εγγυήσεων που καταρτίζονται στο παράρτημα ΙΙ και περιγράφονται στο παράρτημα IV. Αυτές οι συμπληρωματικές εγγυήσεις πρέπει να επιβεβαιώνονται από τη χώρα εξαγωγής στο τμήμα V κάθε υποδείγματος πιστοποιητικού που προσδιορίζεται στο παράρτημα ΙΙΙ.

3. Όσον αφορά τις εισαγωγές των νωπών κρεάτων που αναφέρονται στο άρθρο 1 και προορίζονται για σκοπούς άλλους από την ανθρώπινη κατανάλωση, τα κράτη μέλη μεριμνούν ώστε να τηρούνται:

- οι διατάξεις που ορίζονται στην παράγραφο 1·

- οι διατάξεις που προβλέπονται στην οδηγία 92/118/ΕΟΚ·

- οι απαιτήσεις που προβλέπονται στην απόφαση 89/18/ΕΟΚ.

Άρθρο 3

Η παρούσα απόφαση επανεξετάζεται συναρτήσει της εξέλιξης της ζωοϋγειονομικής κατάστασης στην Κοινότητα και τις ενδιαφερόμενες αφρικανικές χώρες από τις οποίες επιτρέπονται οι εισαγωγές.

Άρθρο 4

Η παρούσα απόφαση αρχίζει να ισχύει από την 1η Ιουνίου 1999.

Άρθρο 5

1. Οι αποφάσεις 92/22/ΕΟΚ, 90/156/ΕΟΚ, 84/295/ΕΟΚ, 92/24/ΕΟΚ, 92/23/ΕΟΚ, 92/21/ΕΟΚ και 92/25/ΕΟΚ καταργούνται από την ημερομηνία που αναφέρεται στο άρθρο 4.

2. Τα κράτη μέλη επιτρέπουν την εισαγωγή των νωπών κρεάτων τα οποία παρήχθησαν και πιστοποιήθηκαν, σύμφωνα με τις διατάξεις των αποφάσεων 92/22/ΕΟΚ, 90/156/ΕΟΚ, 84/295/ΕΟΚ, 92/24/ΕΟΚ, 92/23/ΕΟΚ, 92/21/ΕΟΚ και 92/25/ΕΟΚ στη διάρκεια των 30 ημερών που ακολουθούν την ημερομηνία που αναφέρεται στην παράγραφο 1.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 12 Απριλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 10 της 16.1.1992, σ. 34.

(4) ΕΕ L 89 της 4.4.1990, σ. 13.

(5) ΕΕ L 144 της 30.5.1984, σ. 21.

(6) ΕΕ L 10 της 16.1.1992, σ. 46.

(7) ΕΕ L 10 της 16.1.1992, σ. 40.

(8) ΕΕ L 10 της 16.1.1992, σ. 28.

(9) ΕΕ L 10 της 16.1.1992, σ. 52.

(10) ΕΕ L 62 της 15.3.1993, σ. 49.

(11) ΕΕ L 8 της 11.1.1989, σ. 17.

(12) ΕΕ L 13 της 16.1.1997, σ. 18.

(13) ΕΕ L 340 της 31.12.1993, σ. 21.

(14) ΕΕ 121 της 29.7.1964, σ. 2012/64.

ΠΑΡΑΡΤΗΜΑ I

ΠΕΡΙΓΡΑΦΗ ΤΩΝ ΕΔΑΦΩΝ ΟΡΙΣΜΕΝΩΝ ΑΦΡΙΚΑΝΙΚΩΝ ΧΩΡΩΝ Η ΟΠΟΙΑ ΚΑΤΑΡΤΙΣΤΗΚΕ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

ΥΠΟΔΕΙΓΜΑΤΑ ΑΠΑΙΤΟΥΜΕΝΩΝ ΥΓΕΙΟΝΟΜΙΚΩΝ ΠΙΣΤΟΠΟΙΗΤΙΚΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ III

>PIC FILE= "L_1999110EL.002102.EPS">

>PIC FILE= "L_1999110EL.002201.EPS">

>PIC FILE= "L_1999110EL.002301.EPS">

>PIC FILE= "L_1999110EL.002401.EPS">

>PIC FILE= "L_1999110EL.002501.EPS">

>PIC FILE= "L_1999110EL.002601.EPS">

>PIC FILE= "L_1999110EL.002701.EPS">

>PIC FILE= "L_1999110EL.002801.EPS">

ΠΑΡΑΡΤΗΜΑ IV

ΣΥΜΠΛΗΡΩΜΑΤΙΚΕΣ ΕΓΓΥΗΣΕΙΣ ΟΙ ΟΠΟΙΕΣ ΠΑΡΕΧΟΝΤΑΙ ΑΠΟ ΤΟ ΕΔΑΦΟΣ ΕΞΑΓΩΓΗΣ ΕΦΟΣΟΝ ΤΟ ΑΠΑΙΤΕΙ ΤΟ ΠΑΡΑΡΤΗΜΑ ΙΙ, ΣΥΜΦΩΝΑ ΜΕ ΤΟ ΑΡΘΡΟ 2 ΠΑΡΑΓΡΑΦΟΣ 2

α) Τα κρέατα ανταποκρίνονται στις απαιτήσεις που εφαρμόζονται στα νωπά κρέατα δίχως κόκαλα, δυνάμει του άρθρου 1, στοιχείο β) της απόφασης 1999/283/ΕΚ και προέρχονται από σφάγια τα οποία υπέστησαν ωρίμανση σε θερμοκρασία δωματίου ανώτερη από 2 °C στη διάρκεια τουλάχιστον 24 ωρών μετά τη σφαγή και πριν τη αφαίρεση των κοκάλων· τα οποία απηλλάγησαν από τα κύρια λυμφατικά γάγγλια· τα οποία διατηρήθηκαν, σε όλα τα στάδια της παραγωγής των, από την αφαίρεση των κοκάλων και την αποθήκευση, σε τόπους απολύτως χωριστούς από εκείνους όπου ετέθησαν τα κρέατα τα οποία δεν ανταποκρίνονται στους απαιτούμενους όρους από τις ισχύουσες αποφάσεις της Ευρωπαϊκής Οικονομικής Κοινότητας για να εξαχθούν (με εξαίρεση τα συσκευασμένα κρέατα σε κιβώτια ή χαρτοκιβώτια και τα οποία διατηρούνται σε ειδικές περιοχές αποθήκευσης).

β) Τα ζώα αντέδρασαν αρνητικά σε μια επίσημη δοκιμαστική εξέταση για την ανίχνευση ενδομυικώς φυματίωσης η οποία πραγματοποιήθηκε στη διάρκεια των 3 μηνών που προηγήθηκαν της σφαγής των σύμφωνα με το παράρτημα Β της οδηγίας 64/432/ΕΟΚ του Συμβουλίου.

γ) Τα ζώα φέρουν, σύμφωνα με τη νομοθεσία της Ζιμπάμπουε, σήμανση η οποία επιτρέπει την αναγνώριση της περιφέρειας προέλευσής των, δηλαδή, για το βόρειο μέρος της κτηνιατρικής περιφέρειας της επαρχίας Mashonaland West, το πύρινο σήμα "L", για το νότιο μέρος της επαρχίας Mashonaland West, το πύρινο σήμα "HL", για την επαρχία Mashonaland East, το πύρινο σήμα "Η" συμπεριλαμβανομένης της Chikomba το πύρινο σημείο "JJ", για την επαρχία Mashonaland Central, το πύρινο σήμα "C", για την επαρχία Manicaland (αποκλειστικά και μόνο για το διαμέρισμα Makoni), το πύρινο σήμα "UM", για την επαρχία Midlands (αποκλειστικά και μόνο για τα διαμερίσματα Gweru, Kwekwe, Shurugwi και Chirimanzu), το πύρινο σήμα "J" και για την επαρχία των Midlands (αποκλειστικά και μόνο για το διαμέρισμα Zvishavane), το πύρινο σήμα "Ζ" για το διαμέρισμα Masvingo, για το διαμέρισμα Gutu, το πύρινο σημείο "Τ" και για την επαρχία Masvingo, το πύρινο σήμα "ανάποδο Τ" για την επαρχία Matebeleland South (συμπεριλαμβανομένης μόνο της Insiza, Bullimamangwe, Umzingwamange, Gwanda και διαμερίσματα West Nicholson), τα πύρινα σήματα "MY", "Y", "Y-ανάποδο Y", "Y ανάποδο" ή "K" και για την επαρχία Matebeleland North, συμπεριλαμβανομένης μόνο των από υγειονομική άποψη ακίνδυνων ζωνών των διαμερισμάτων Bubi και Umguza, το πύρινο σήμα "E".

δ) Τα κρέατα αυτά δεν μπορούν να εισέλθουν στο έδαφος της ΕΚ πριν περάσουν 21 ημέρες, αρχής γενομένης από ... (ημερομηνία της σφαγής).